У нейкі момант тагачасны мастацкі кіраўнік ансамбля Мікалай Зіноўеў зразумеў, што для паўнаты гучання твораў патрэбны і жаночыя галасы. У свой час у скла-дзе “Каларыту” выступалі Наталля Дырман, Алена Козел, Галіна Міцковіч. Цяпер яны спяваюць у іншых калектывах. Так, Наталля – мастацкі кіраўнік народнага тэатра гумару, гульні і песні “Хмелеўскія валацугі” Хмелеўскага СДК, Алена – удзельніца міні-тэатра песні і гумару “Спявай, душа” Крыўлянскага СДК, Галіна – кіраўнік дзіцячай вакальнай студыі “Зорны дождж” клуба цукровага завода. З 2009 года ў “Каларыце” спявае Ірына Рынчук і з 2012-га – Аксана Пракошына. Цяперашнюю мужчынскую палову ансамбля складаюць Аляксандр Шчасюк, Андрэй Войнаш і яго мастацкі кіраўнік Валерый Няменьшы.